30/12/2015 | Administración LocalMunicipal
Santiago de Compostela
Tesourería. Sección de Xestión
Aprobación definitiva do expediente 2015/01 de modificación de ordenanzas de ingresos públicos

APROBACIÓN DEFINITIVA DO EXPEDIENTE 2015/01 DE MODIFICACIÓN DE ORDENANZAS DE INGRESOS PÚBLICOS I) Segundo o disposto no artigo 17.3 do texto refundido da lei reguladora das facendas locais, aprobado polo Real decreto lexislativo 2/2004, do 5 de marzo(TRFL), o Pleno do Concello de Santiago de Compostela, na sesión celebrada o 9 de novembro de 2015, adoptou o acordo de aprobación inicial do expediente 2015/01 de modificación das ordenanzas de ingresos públicos. Durante o prazo de exposición ao público presentouse unha reclamación que, de acordo cos informes que obran no expediente, foi inadmitida. Isto supón que, aos efectos da tramitación do expediente, durante o prazo de exposición ao público non se presentaron reclamacións contra os acordos de aprobación inicial da modificación das ordenanzas de ingresos públicos, polo que se entenden definitivamente aprobadas. II) Aos efectos previstos no artigo 17.4 do TRFL publícase o texto definitivo das ordenanzas modificadas, que entrarán en vigor o un de xaneiro de dous mil dezaseis. O texto definitivo dos artigos modificados transcríbese no apartado III. De conformidade co establecido no artigo 19.1 do TRFL e nos artigos 10, 25 e 46 da Lei 29/1998, de 13 de xullo, reguladora da xurisdicción contencioso-administrativa, os interesados poderán interpoñer o recurso contencioso-administrativo contra o devandito acordo ante o Tribunal Superior de Xustiza de Galicia no prazo de dous meses contados a partir do día seguinte ao da publicación deste anuncio, sen prexuizo de calquera outro recurso que os interesados estimen procedente interpoñer. III) Texto definitivo dos apartados dos artigos modificados das seguintes ordenanzas: III.1.- ORDENANZA 0.00. ORDENANZA XERAL DE XESTIÓN, RECADACIÓN E INSPECCIÓN DOS TRIBUTOS E DOUTROS INGRESOS DE DEREITO PÚBLICO TÍTULO I. NORMAS TRIBUTARIAS DE CARÁCTER XERAL Artigo 5. Ámbito temporal das normas tributarias. Agás que expresamente se dispoña o contrario, as normas tributarias non terán efecto retroactivo e serán aplicadas aos tributos sen período impositivo que se devindiquen a partir da súa entrada en vigor, e aos demais tributos para o período impositivo que se inicie desde ese momento. Non obstante, as normas que regulen o réxime de infraccións e sancións tributarias e o das recargas terán efectos retroactivos respecto dos actos que non sexan firmes cando a súa aplicación resulte mais favorable para o interesado. Artigo 17. Importe mínimo de liquidación. 3.- Esta limitación non afecta aos xuros de mora devindicados e xestionados xunto co principal no procedemento de constrinximento, e nos aprazamentos ou fraccionamentos de pago. Artigo 24. Pago mediante domiciliación bancaria. …………. 3.- No suposto dos tributos periódicos que son obxecto de notificación colectiva a domiciliación bancaria deberá axustarse ás condicións que se detallan de seguido: a) Comunicación á Administración tributaria municipal ben directamente, ben a través das entidades financeiras, neste caso as entidades comunicarano formalmente a Administración tributaria municipal para a eficacia da domiciliación. Poderá trasladarse a domiciliación a outra entidade de depósito coa comunicación á Administración tributaria municipal b) As comunicacións que se presenten ata o día anterior do comezo do período de recadación estabelecido para cada tributo para o que se domicilia o pago terán efecto no recibo do padrón do exercicio. As efectuadas con posterioridade producirán efecto para o exercicio seguinte c) As domiciliacións de pago terán validez por tempo indefinido, podéndose anular en calquera momento pola persoa ou entidade obrigada. Poderán ser rexeitadas pola entidade de crédito. Perderá vixencia a domiciliación nos supostos de devolución cando así o determine a Administración tributaria municipal sen comunicación aos interesados. d) O pago poderá domiciliarse nunha conta que non sexa de titularidade da persoa ou entidade obrigada ao pago, sempre que o titular da conta autorice a domiciliación. Artigo 26. Sistema Especial de Pago (S. E. P.) 1.- Os obrigados ao pago que así o soliciten poderán pagar de forma fraccionada e mediante domiciliación bancaria as débedas polo imposto sobre bens inmobles devindicadas a 1 de xaneiro do exercicio, sen que lles sexa esixible o pago de xuros de mora nin a prestación de garantías.2.- Para acceder a esta modalidade de pago, os obrigados ao pago deberán cumprir os requisitos que de seguido se recollen: a) Non ter á data de aprobación do padrón do tributo correspondente ningunha débeda en vía executiva co Concello. b) Domiciliar os seus recibos en calquera entidade financeira. c) Notificar formalmente á Administración tributaria municipal a adhesión a este sistema antes do día 1 de febreiro do exercicio no que se pretende a súa aplicación. d) Incluír todos os seus recibos polo tipo de ingreso no que se acollen a este sistema. Artigo 27. Aprazamento e fraccionamento do pago: solicitude e tramitación. 5.- Non se concederán aprazamentos ou fraccionamentos: a) En período voluntario nos seguintes supostos: a.1.- Para autoliquidacións ou liquidacións que foran fraccionadas conforme ao disposto na ordenanza reguladora do tributo ou ingreso público en cuestión, ou cando se tivera concedido un aprazamentos ou fraccionamentos previo dos previstos con carácter xenérico pola Administración Municipal. a.2.- Para recibos acollidos ao sistema de pago especial. a.3.- Para débedas de importe inferior a 300 euros. a.4.- Para débedas de vencemento periódico e notificación colectiva de importe superior a 300 euros para as que non este habilitado o sistema especial de pago a.5.- Para débedas suspendidas cando recaera sentencia firme en contra. a.6.- Para débedas por sancións derivadas de infraccións en materia de tráfico. b) En período executivo nos seguintes supostos: b.1.- Cando o conxunto das débedas incluídas no expediente executivo teñan un importe inferior a 300 euros b.2.-Cando se trate de recibos ou liquidacións incluídos nun anterior expediente de aprazamento e/ou fraccionamento de débeda o cal, fose obxecto de denegación ou, no caso de ter sido concedido, resultase incumprido por falta de pagamento. b.3.-Para débedas suspendidas cando recaera sentencia firme en contra. b.4.-Cando no procedemento executivo se teña notificado o acto administrativo polo que se acorda o alleamento dos bens embargados. 7.- As cantidades aprazadas, excluído, no seu caso, o recargo de constrinximento, devindicarán xuros de mora polo tempo que dure o aprazamento e ao tipo fixado na Lei de orzamentos xerais do Estado. Para o caso de que o fraccionamento ou aprazamento sexa superior ao ano e, polo tanto, se descoñeza o tipo de xuro aplicable, calcularase en base ao tipo vixente e posteriormente, se houbera modificacións do tipo, regularizarase. O cargo polo importe da débeda ou de cada fracción, segundo o sistema de domiciliación recollido no parágrafo 4. a) deste artigo, efectuarase polo importe exacto, resultante de aplicar o tipo de xuro vixente no exercicio de vencemento da fracción. Artigo 28. Aprazamento e fraccionamento do pago: garantías.1.- A esixencia de garantías estará en función do obrigado ao pago é do importe das débedas para as que se pide o aprazamento ou fraccionamento segundo as seguintes regras: a) Para as Administracións públicas calquera que sexa a contía e para o resto dos obrigados cando as débedas sexan inferiores a 4.500 euros non se esixirá garantía b) Para as débedas superiores a 4.500 euros e ata 7.000 euros, o obrigado tributario poderá solicitar a exención total ou parcial da achega de garantía, mediante a achega de: declaración responsable; xustificación documental da imposibilidade de obter aval de polo menos tres entidades financeiras; xustificación de carecer de bens o non posuír outros distintos aos ofrecidos. c) Para as débedas superiores a 7.000 euros, será necesaria a prestación de garantía suficiente que avale o fraccionamento ou aprazamento solicitado. DISPOSICIÓN FINAL PRIMEIRA A presente Ordenanza foi aprobada de xeito provisorio polo Pleno da Corporación na sesión celebrada o día nove de novembro de dous mil quince. Contra o acordo de aprobación inicial non se presentaron reclamacións, polo que se entende elevado automáticamente a definitivo. Comezará a aplicarse a partir do primeiro de xaneiro do ano dous mil dezaseis, e aplicarase mentres non se acorde a súa derrogación ou modificación. A modificación do anexo de clasificación de vías públicas, é o que a seguir se relaciona: III.2.- ORDENANZA 1.01: IMPOSTO SOBRE BENS INMOBLES Artigo 1º. Tipo impositivo De conformidade co previsto no artigo 72 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais: a) O tipo de gravame do imposto sobre Bens Inmobles aplicable aos bens de natureza urbana fíxase no 0,51%. b) O tipo de gravame do Imposto sobre Bens Inmobles aplicable aos bens de natureza rústica fíxase no 0,51%. c) O tipo de gravame do Imposto sobre Bens Inmobles aplicable aos bens de características especiais fíxase para cada clase en: c.1.- 1,3% para os destinados á produción de enerxía eléctrica e gas e refino de petróleo, e as centrais nucleares c.2.- 1,3% para os saltos de auga e encoros, incluídos o leito ou vaso, excepto as destinadas exclusivamente ao rego c.3.- 1,3% para as autoestradas, estradas e túneles de peaxe c.4.- 1 % para os aeroportos d) Establécense tipos de gravame diferenciados para os inmobles de natureza urbana, excluídos os de uso residencial, atendendo aos usos establecidos na normativa catastral para a valoración das construcións, que superen o valor catastral que para cada un dos usos se recolle no seguinte cadro: Código uso Valor catastral (euros) Tipo de gravame A- Almacén e estacionamento 22.000,00 0,54% C- Comercial 199.000,00 0,54% G- Lecer e hostalaría 1.475.000,00 0,54% I- Industrial 585.000,00 0,54% M- Obras de urbanización, solares e solos sen edificar 53.000,00 0,54% O- Oficinas 398.000,00 0,54% R- Relixioso 1.775.000,00 0,54% T-Espectáculos 12.080.000,00 0,54% En todo caso, os tipos de gravame diferenciados a que se refire este apartado só poderán aplicarse, como máximo, ao 10 por cento dos inmobles do termo municipal que, para cada uso, teñan maior valor catastral. e) Os bens inmobles de natureza urbana de uso residencial que se atopen desocupados con carácter permanente, por cumprir as condicións que se determinen regulamentariamente, serán obxecto dun recargo do 50% sobre a cota líquida do imposto. Dito recargo devindicarase o 31 de decembro e liquidarase anualmente unha vez contrastada a desocupación do inmoble xunto co acto administrativo polo que sexa declarada. Artigo 2º. Exencións. 3. Gozarán así mesmo de exención os seguintes inmobles a) Os de natureza urbana, sempre que a cota líquida, resultante da aplicación dos beneficios fiscais, sexa inferior a 10 euros. b) Os de natureza rústica, no caso que, para cada suxeito pasivo, a cota líquida correspondente á totalidade de bens rústicos posuídos no Municipio sexa inferior, despois de ser aplicados os beneficios fiscais, a 10 euros. Artigo 3º. Bonificacións 1. Gozarán dunha bonificación do 90% na cota do imposto os inmobles que constitúan o obxecto da actividade das empresas de urbanización, construción e promoción inmobiliaria, tanto de obra nova como de rehabilitación equiparable a esta, e que non figuren entre os bens do seu inmobilizado. O prazo de aplicación desta bonificación comprenderá dende o período impositivo seguinte a aquel en que comecen as obras ata o posterior ó remate das mesmas, sempre que durante ese tempo se realicen obras de urbanización ou construción efectiva, e sen que, en ningún caso, poida exceder de tres períodos impositivos. A solicitude da bonificación débese formular antes do comezo das obras, entendendo por tal o día seguinte á notificación do acordo de concesión da licenza, por parte da administración municipal. Para beneficiárense da citada bonificación, os interesados deberán presentar a documentación seguinte: a) Acreditación de que a empresa se dedica á actividade de urbanización, construción e promoción inmobiliaria, mediante a presentación dos estatutos da sociedade. b) Acreditación de que o inmoble obxecto da bonificación non forma parte do inmobilizado mediante certificación do Administrador da Sociedade 2. As vivendas de protección autonómica gozarán dunha bonificación do 50 por 100 durante o prazo de tres anos contados dende o exercicio seguinte ó do outorgamento da cualificación definitiva. Ao longo dos dez exercicios seguintes ao período citado, as vivendas de protección oficial gozarán dunha bonificación do 35% na cota íntegra do imposto, sempre que se manteña a titularidade do inmoble e este constitúa a residencia habitual do titular. Esta bonificación terá que ser solicitada polo interesado durante o prazo de vixencia da mesma e terá efectos desde o período seguinte ao da solicitude. Os solicitantes presentarán a cédula de cualificación definitiva como Vivenda de protección autonómica do inmoble e a documentación acreditativa da titularidade do devandito inmoble.3. Os suxeitos pasivos que ostenten a condición de titulares de familia numerosa beneficiaranse dunha bonificación na cota íntegra do inmoble de uso residencial que constitúa a súa residencia habitual, e na que estean empadroados os membros da unidade familiar, coas condicións e características seguintes: Ingresos familiares anuais brutos comprendidos nalgún dos intervalos da táboa seguinte, tomando como valores de referencia 14 pagas mensuais do Indicador Público de Renda de Efectos Múltiplos (IPREM) vixente: Para a aplicación das bonificacións será requisito imprescindible a súa solicitude polo interesado, que deberá acreditar condición e categoría de familia numerosa, por medio do título oficial. O Concello constatará de oficio o empadroamento dos membros da unidade familiar no inmoble obxecto da solicitude. Igualmente o Concello constatará de oficio, previa autorización do interesado, os ingresos declarados á administración tributaria por parte dos integrantes da unidade familiar, podendo requirir as informacións e documentos adicionais que estime oportunas. Terán efectos no padrón do imposto, as solicitudes presentadas antes do un de marzo de cada ano, sempre que nas mesmas se acredite que se reúnen os requisitos esixidos para o seu goce o día un de xaneiro. Incluiranse así mesmo no padrón do imposto as bonificacións concedidas nos anos anteriores que o día un de xaneiro sigan reunindo as condicións esixidas para o seu goce. Non se poderá aplicar a bonificación a mais dunha vivenda por titular.4. Os bens inmobles de natureza urbana localizados nas áreas ou zonas do concello que, conforme ao establecido na lei de Ordenación Urbanística e protección do medio rural de Galicia e no planeamento urbanístico municipal vixente, correspondan a asentamentos de poboación singularizados pola súa vinculación ou preeminencia de actividades primarias de carácter agrícola, gandeira ou forestal, e que dispoñan dun insuficiente nivel de servizos básicos de titularidade municipal ( auga, saneamento, alumeado público) gozarán dunha bonificación nas condicións que a continuación se determinan: a) Carencia dos tres servizos básicos, 90%. b) Carencia de dous dos tres servizos básicos, 60%. c) Carencia de un dos tres servizos básicos, 30%. As áreas ou zonas indicadas son aquelas incluídas no ámbito do artigo 13 da LOUPMR e nas ordenanzas 13 e 14 do vixente PXOU. A bonificación incluirase de oficio mediante comunicación previa do departamento de Licencias no momento de outorgar a licenza de primeira ocupación nos ámbitos das ordenanzas citadas e unha vez que se comprobe a carencia dos servizos básicos de titularidade municipal polo departamento ou departamentos municipais que xestionen aqueles servizos. O beneficio permanecerá en tanto non se provea de servizos aos devanditos asentamentos de poboación singularizados. O departamento ou departamentos municipais que xestionen os devanditos servizos comunicará ao servizo de Xestión, Recadación e Inspección cada actuación que dote de algún dos servizos básicos aos asentamentos singularizados de poboación definidos conforme aos criterios deste artigo. O servizo se Xestión, Recadación e Inspección comunicará ao suxeito pasivo a perda ou modificación deste beneficio fiscal.5. Gozarán dunha bonificación do 95% da cota os bens de natureza rústica das Cooperativas Agrarias e de Explotación Comunitaria da terra. Os solicitantes presentarán o certificado sobre a condición de Cooperativas Agraria ou de Explotación Comunitaria da terra, emitido pola administración correspondente. Terán efectos no padrón do imposto as solicitudes presentadas antes do un de marzo de cada ano que reúnan os requisitos esixidos para o seu goce o día un de xaneiro.6. Gozarán dunha bonificación do 95% da cota os inmobles de organismos públicos de investigación e os de ensinanza universitaria sempre que o solicitante acredite que están directamente afectos a esas finalidades. Terán efectos no padrón do imposto as solicitudes presentadas antes do un de marzo de cada ano que reúnan os requisitos esixidos para o seu goce o día un de xaneiro. 8.- Gozarán dunha bonificación do 50% da cota, durante os cinco períodos impositivos seguintes ao de finalización da súa instalación ou da obtención do certificado de eficiencia enerxética, os inmobles de uso residencial que constitúan a residencia habitual dos suxeitos pasivos, en calquera dos seguintes supostos, sempre que se acredite a concesión da licenza municipal ou a tramitación da declaración responsable ou comunicación previa: 8.1.- cando os inmobles teñan instalados sistemas para o aproveitamento térmico ou eléctrico da enerxía proveniente do sol para autoconsumo. Para a aplicación desta bonificación será necesario: a.- que os sistemas de aproveitamento térmico instalados dispoñan dunha superficie mínima de captación solar útil de 4 m2 por cada 100 m2 de superficie construída; e que os sistemas de aproveitamento eléctrico dispoñan dunha potencia instalada mínima de 5 kw por cada 100 m2 de superficie construída. b.- que as instalacións para produción de calor inclúan colectores homologados pola administración competente. c.- que a instalación dos sistemas de aproveitamento de enerxía solar non sexa obrigatoria de acordo coa normativa aplicable.8.2.- que o inmoble teña certificado coa máis alta cualificación de eficiencia enerxética proveniente do aproveitamento da enerxía solar. Para a aplicación desta bonificación será necesario que a certificación enerxética coa máis alta cualificación non sexa obrigatoria de acordo coa normativa aplicable.8.3- Os solicitantes da bonificación deberán acreditar o cumprimento dos requisitos mediante a presentación da seguinte documentación.8.3.1.- No suposto da bonificación do artigo 8.1: a.- proxecto técnico ou memoria técnica b.- certificado de montaxe, no seu caso, e certificado de instalación dilixenciados polo organismo autorizado da Comunidade Autónoma c.- especificacións técnicas dos sistemas instalados d.- acreditación da concesión da licenza de obras, comunicación previa ou declaración responsable da obra e instalación dos sistemas de produción de enerxía e.- certificado final de obras, no seu caso f.- copia da carta de pago ou o número de liquidación da taxa pola licenza de obras e polo imposto sobre construcións, instalacións e obras 8.3.2.- No suposto da bonificación regulada no artigo 8.2: a.- acreditación da concesión da licenza de obras, comunicación previa ou declaración responsable da obra e instalación dos sistemas de produción de enerxía b.- copia da carta de pago ou o número de liquidación da taxa pola licenza de obras e polo imposto sobre construcións, instalacións e obras c.- certificado de eficiencia enerxética rexistrado no Rexistro de certificados de eficiencia enerxética de edificios da Comunidade Autónoma de Galicia 8.4.- Para a concesión deste beneficio será necesario o informe do Servizo de Licenzas que acredite o cumprimento dos requisitos para o goce do mesmo. O Servizo de Tesourería constatará de oficio o empadroamento do suxeito pasivo no inmoble obxecto da solicitude.8.5.- Terán efectos no padrón do imposto as solicitudes presentadas antes do un de marzo de cada ano que reúnan os requisitos esixidos para o seu goce o día un de xaneiro. Transcorrido o período de goce sinalado non se poderá conceder de novo o beneficio por este motivo 8bis. Ao amparo do disposto no art.74.2 quáter do R. D. lexislativo 2/2004 de 5 de marzo terán dereito a unha bonificación do 90% da cota íntegra do imposto aqueles inmobles de natureza urbana ou rústica nos que se desenvolvan total e exclusivamente actividades gandeiras pertencentes ao sector primario e que sexan declaradas de especial interese ou utilidade municipal por concorrer circunstancias sociais, culturais, histórico artísticas ou de fomento do emprego que xustifiquen tal declaración. Corresponderá dita declaración ao Pleno da Corporación e acordarase, previa solicitude do suxeito pasivo, por voto favorable da maioría simple dos seus membros. A bonificación terá carácter rogado e xurdirá efectos a partir do período impositivo seguinte ó da presentación da solicitude, sen carácter retroactivo. Para poder gozar desta bonificación o suxeito pasivo deberá de ser necesariamente o titular da explotación, debendo xustificala e, en todo caso, achegar a seguinte documentación: - Certificado de Facenda no que conste a situación censal do solicitante. - Acreditación da titularidade catastral do inmoble. - Certificado de non ter débedas coa Facenda estatal, autonómica e local, nin coa Seguridade Social. - Xustificante do recoñecemento de explotación ou licenza da actividade correspondente. O Concello realizará de oficio todas as actuacións precisas para a comprobación dos estremos exposto a respecto desta bonificación. O goce definitivo da presente bonificación quedará condicionado ao compromiso por parte do titular da actividade de que non se producirá o peche da explotación no prazos tres anos seguintes á concesión da bonificación. Disposición transitoria O Concello rehabilitará de oficio no ano 2016 a bonificación das vivendas de protección autonómica que perderon a súa vixencia en aplicación da anterior normativa no ano 2011. Verificarase o cumprimento da obriga de manter a titularidade do inmoble e que constitúa a residencia habitual do titular. Disposición derradeira A presente Ordenanza foi aprobada de xeito provisorio polo Pleno da Corporación na sesión celebrada o día nove de novembro de dous mil quince. Contra o acordo de aprobación inicial non se presentaron reclamacións, polo que se entende elevado automáticamente a definitivo. Comezará a aplicarse a partir do primeiro de xaneiro do ano dous mil dezaseis, e aplicarase mentres non se acorde a súa derrogación ou modificación. ……………… III.3.- ORDENANZA 1.02: IMPOSTO SOBRE VEHICULOS DE TRACCIÓN MECÁNICA Artigo 1º. Fundamento e natureza De conformidade co previsto no artigo 59, en relación cos artigos 92 a 99 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRLFL), o imposto sobre vehículos de tracción mecánica é un tributo directo, de carácter obrigatorio. Artigo 2º. Feito impoñible ……………. 2. Considérase vehículo apto para a circulación o que estea matriculado nos rexistros públicos correspondentes e mentres non cause baixa neles. Para os efectos deste imposto, tamén se considerarán aptos os vehículos provistos de permisos temporais e matrícula turística.3. Non están suxeitos a este imposto: a) os vehículos que, estando dados de baixa nos rexistros por antigüidade do seu modelo, poidan ser autorizados para circular excepcionalmente con ocasión de exhibicións, certames ou carreiras limitadas aos desta natureza. b) os remolques e semirremolques arrastrados por vehículos de tracción mecánica de carga útil non superior a 750 quilogramos. Artigo 4º. Exencións. 3. Para a concesión da exención dos vehículos para persoas de mobilidade limitada así como dos vehículos matriculados a nome de persoas con discapacidade para o seu uso exclusivo, os interesados deberán presentar a solicitude de exención xunto co certificado de grao de discapacidade emitido pola Consellería competente, permiso de circulación e a ficha técnica do vehículo. No caso de vehículos matriculados a nome de persoas con discapacidade para o seu uso exclusivo, deberá acreditarse ademais o destino do vehículo mediante declaración xurada do interesado. Artigo 5º. Bonificacións. 2. Gozarán dunha bonificación na cota do imposto os seguintes vehículos, tendo en conta a información da base de datos da Dirección Xeral de Tráfico (DXT): a.75% de bonificación cunha duración indefinida para os vehículos que, segundo os datos obrantes na base de datos de vehículos do Rexistro Público da DXT, figuren clasificados na táboa de identificación de vehículos híbridos e eléctricos nas seguintes categorías: eléctricos de batería, eléctricos enchufables ou eléctricos de autonomía estendida. b. 50% de bonificación cunha duración indefinida para os vehículos que, segundo os datos obrantes na base de datos de vehículos do Rexistro Público da DXT, figuren clasificados na táboa de combustibles nas seguintes categorías: vehículos de gas licuado de petróleo, gas natural comprimido, gas natural licuado, hidróxeno, biometano, etanol ou biodiesel. c. 75% de bonificación durante 5 anos naturais, contados desde a data de primeira matriculación, para os vehículos que, segundo os datos obrantes na base de datos de vehículos do Rexistro Público da DXT, figuren clasificados na táboa de identificación de vehículos híbridos e eléctricos como vehículos eléctricos híbridos. Os beneficios dos apartados a), b) e c) anteriores son incompatibles entre si. Os interesados deberán presentar a solicitude de bonificación con anterioridade ao día un de febreiro ou, nos casos de primeira adquisición do vehículo, no momento da alta no padrón municipal. En caso contrario, a concesión da bonificación terá efectos desde o período impositivo seguinte ao da solicitude. Para a concesión da bonificación será requisito imprescindible que o vehículo apareza na base de datos da DXT na categoría indicada. …………………. Artigo 6º. Cota tributaria. 2. Para os efectos de facilitar a aplicación das tarifas, deberanse ter en conta as seguintes regras: A) O concepto das diversas clases de vehículos será o recollido no anexo II do Real decreto 2822/1998 polo que se aproba o regulamento xeral de vehículos (RXV) ou disposición que a substitúa B) Os datos censuais dos vehículos serán os incluídos nos ficheiros da Dirección Xeral de Tráfico C) Os vehículos definidos como todoterreos, mixtos e mixtos adaptables tributarán como turismo, pola súa potencia fiscal, agás nos seguintes casos: - Se o vehículo está habilitado para o transporte de máis de nove persoas incluído o condutor, tributará como autobús. - Se o vehículo estivera autorizado para transportar más de 525 kg. de carga útil, tributará como camión. D) Os vehículos especiais con código 70 tributarán en función do tipo de servizo: a.- se o servizo é obra ou agrícola, tributarán como tractor b.- noutro suposto tributarán como camión Artigo 7º. Período impositivo e obriga de contribuír. 2. A data de esixibilidade do imposto é o primeiro día do período impositivo.3. O importe da cota do imposto ratearase por trimestres naturais nos casos de primeira adquisición do vehículo. Tamén procederá o rateo da cota, nos mesmos termos, nos supostos de baixa definitiva ou temporal por substracción ou roubo do vehículo, dende o momento no que se produza a citada baixa no rexistro público correspondente.4. No suposto de transferencia ou cambio de domicilio con transcendencia tributaria, a cota será irredutible e o obrigado ao pagamento de imposto será o que figure como titular do vehículo no permiso de circulación o día un de xaneiro. Artigo 8º. Normas de xestión 1. A xestión, liquidación, inspección e recadación, así como a revisión dos actos administrativos ditados en vía de xestión tributaria corresponden ao Concello do enderezo que conste no permiso de circulación do vehículo. 3. Cando se trate de vehículos xa matriculados ou declarados aptos para a circulación en exercicios anteriores, a recadación das correspondentes cotas tributarias realizarase mediante a expedición de recibos, en base a un padrón anual no que figurarán todos os vehículos suxeitos ao imposto, así como os suxeitos pasivos titulares dos devanditos vehículos. Artigo 9º. Infraccións e sancións Para todo o relativo á cualificación de infraccións tributarias e a imposición das sancións correspondentes, rexerá o disposto nos artigos 178 e seguintes da LXT Disposición derradeira A presente Ordenanza foi aprobada de xeito provisorio polo Pleno da Corporación na sesión celebrada o día nove de novembro de dous mil quince. Contra o acordo de aprobación inicial non se presentaron reclamacións, polo que se entende elevado automáticamente a definitivo. Comezará a aplicarse a partir do primeiro de xaneiro do ano dous mil dezaseis, e aplicarase mentres non se acorde a súa derrogación ou modificación. III.4.- ORDENANZA 1.03: IMPOSTO SOBRE O AUMENTO DE VALOR DOS TERREOS DE NATUREZA URBANA. Artigo 2º. Feito impoñible 1. Constitúe o feito impoñible deste imposto, o incremento do valor que experimenten os terreos de natureza urbana e de características especiais a efectos do IBI, e que se manifeste por mor da transmisión da propiedade dos mesmos por calquera título, ou da constitución ou transmisión de calquera dereito real de goce, limitativo do dominio, sobre os devanditos terreos. Terán a consideración de terreos de natureza urbana e de características especiais os así cualificados polo artigo 7.2 e 8 do Real Decreto Lexislativo 1/2004, de 5 de marzo, polo que se aproba o texto refundido da Lei do Catastro Inmobiliario. Non será preciso para a esixencia do imposto que os citados terreos estean contemplados como tales no Catastro ou Padrón do IBI. Artigo 3º. Exencións 1. Están exentos deste imposto os aumentos de valor que se produzan como consecuencia de: a) A constitución e transmisión de calquera dereito de servidume. b) As transmisións de bens que se encontren dentro do perímetro delimitado como Conxunto histórico-artístico, o teñan sido declarados individualmente de interese cultural, segundo o establecido na lei 16/1985 de 25 de xuño, do patrimonio histórico español cando seus propietarios ou titulares de dereitos reais acrediten que realizaron ó seu cargo obras de conservación, mellora ou rehabilitación en ditos inmobles. Esta exención deberá solicitarse en calquera momento anterior á notificación ó suxeito pasivo do inicio de calquera procedemento de inspección ou comprobación tributaria, ou de verificación de datos relativo ó imposto. Para estes efectos, as obras de conservación, mellora ou rehabilitación de inmobles deberán cumprir os seguintes requisitos: 1) Deben realizarse ó amparo do establecido nos capítulos un e dous do Título cuarto do Plan especial de protección e rehabilitación da cidade histórica 2) Débense ter realizadas con posterioridade á entrada en vigor do Plan especial de protección e rehabilitación da cidade histórica 3) As obras terán que ser finalizadas dentro do período comprendido nos vinte anos inmediatamente anteriores a data de devindicación do imposto.4) O importe das obras será como mínimo o 30% do valor de construción do inmoble a efectos do Imposto sobre bens inmobles de natureza urbana, correspondente ó ano de conclusión da obra Esta exención terá carácter rogado, e á solicitude do interesado deberase de acompañar a seguinte documentación: (a) Licenza de obras (b) Certificado final de obra O departamento de Urbanismo emitirá informe sobre a adecuación das obras os requisitos esixidos para a concesión da exención. En base o mesmo, o servizo de xestión e inspección tributaria emitirá a proposta de resolución e a Comisión de Goberno resolverá a concesión ou denegación da mesma. c) A dación en pago da vivenda habitual do debedor hipotecario ou garante do mesmo, para a cancelación das débedas garantidas con hipoteca que recaia sobre a mesma, contraídas con entidades de crédito ou calquera entidade que, de maneira profesional, realice a actividade de concesión de préstamos ou créditos hipotecarios. Tamén estarán exentas as transmisións da vivenda na que concorran os requisitos anteriores, realizadas en execucións hipotecarias xudiciais ou notariais. Os requisitos para a concesión da exención son os establecidos no artigo 105.1 c) do Texto refundido da Lei reguladora das facendas locais aprobado polo Real decreto lexislativo 2/2014, de 5 de marzo. 3. Gozarán así mesmo de exención, os aumentos de valor nos que a cota líquida sexa inferior a 6,00 euros Artigo 4º. Bonificación Nas transmisións dos terreos e nas transmisións ou constitucións de dereitos reais de goce limitativos de dominio a título lucrativo, por causa de morte, cando os suxeitos pasivos do imposto sexan descendentes e adoptados ou ascendentes e adoptantes, ou cónxuxe do causante, a cota íntegra do imposto será bonificada en función do valor catastral do solo do conxunto de bens inmobles de natureza urbana de que sexa titular o causante no territorio nacional, mediante a aplicación das seguintes porcentaxes: a) Bonificación do 95% da cota do Imposto se o valor catastral do solo do conxunto de bens inmobles de natureza urbana de que sexa titular o causante no territorio nacional non supera os 75.000 €. b) Bonificación do 75% da cota do Imposto se o valor catastral do solo do conxunto de bens inmobles de natureza urbana de que sexa titular o causante no territorio nacional é maior de 75.000€ pero non supera os 150.000 €. c) Bonificación do 50% da cota do Imposto se o valor catastral do solo do conxunto de bens inmobles de natureza urbana de que sexa titular o causante no territorio nacional é maior de 150.000 €. Para determinar a porcentaxe de bonificación aplicable en función do valor catastral do solo, se terá en conta a porcentaxe de propiedade do causante sobre o total do inmoble (ben ganancial, cota indivisa de prazas de garaxes, herdanzas.) Esta bonificación deberá solicitarse en calquera momento anterior á notificación a calquera membro da comunidade hereditaria do inicio de calquera procedemento de inspección ou comprobación tributaria, ou de verificación de datos relativo ó imposto, e xunto coa solicitude os solicitantes deberán presentar: 1) Certificado de defunción.2) Testamento ou declaración de herdeiros.3) Certificado de últimas vontades do causante.4) Libro de familia 5) Relación dos inmobles urbanos titularidade do causante no momento do falecemento, con indicación do valor catastral de cada un deles.6) Documentación acreditativa da titularidade dos inmobles de natureza urbana propiedade do causante e da porcentaxe de titularidade dos devanditos bens. En base a documentación aportada polo obrigado tributario, o servizo de xestión e inspección tributaria emitirá a proposta de resolución e a Xunta de Goberno Local resolverá a concesión ou denegación da bonificación. Artigo 5. Suxeitos pasivos 1. Son suxeitos pasivos deste imposto a título de contribuínte: a) Nas transmisións de terreos ou na constitución ou transmisión de dereitos reais de goce limitativos do dominio a título lucrativo, a persoa física ou xurídica, ou a entidade a que se refire o artigo 35.4 da Lei Xeral Tributaria, que adquira o terreo ou a cuxo favor se constitúa o transmita o dereito real de que se trate. b) Nas transmisións de terreos ou na constitución ou transmisión de dereitos reais de goce limitativos do dominio a título oneroso, o transmisor do terreo ou a persoa que constitúa ou transmita o dereito real de que se trate.2. Nos supostos a que se refire a letra b do apartado anterior, terá a condición de suxeito pasivo substituto do contribuínte, a persoa física ou xurídica, ou a entidade a que se refire o artigo 35.4 da Lei Xeral Tributaria, que adquira o terreo ou a cuxo favor se constitúa ou transmita o dereito real de que se trate, cando o contribuínte sexa unha persoa física non residente en España. Artigo 6º. Base impoñible 1. A base impoñible deste imposto está constituída polo incremento real do valor dos terreos posto de manifesto no momento de devindicación e experimentado ó longo dun período máximo de vinte anos.2. A efectos da determinación da base impoñible, terase en conta o valor do terreo no momento de devindicación, consonte co previsto no artigo 107 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais.3. Cando se modifiquen os valores catastrais como consecuencia dun procedemento de valoración colectiva de carácter xeral, se tomará como valor do terreo, ou da parte deste que corresponda segundo as regras contidas no apartado anterior, o importe que resulte de aplicar aos novos valores catastrais a redución do 60 por cento, durante os cinco primeiros anos de efectividade dos novos valores catastrais.4. A porcentaxe a aplicar sobre o valor do terreo no momento de devindicación será o resultado de multiplicar o número de anos ao longo dos cales se manifeste o incremento de valor pola porcentaxe que corresponda en función do período que comprenda o número de anos ao longo dos que e houbera postos de manifesto o incremento de valor. A porcentaxe será: a) Período de ata 5 anos: 3,1% b) Período de ata 10 anos: 2,9% c) Período de ata 15 anos: 2,7% d) Período de ata 20 anos: 2,5% 5. Para determinar a porcentaxe anual aplicable e o número de anos polos que se multiplica dita porcentaxe, só se considerarán os anos completos que integran o período de posta de manifesto do incremento do valor, sen que poidan considerarse as fraccións de anos de dito período. Artigo 9º. Normas de xestión 1. Os suxeitos pasivos estarán obrigados a practicar autoliquidación do imposto e a ingresar o seu importe nas entidades bancarias colaboradoras nos seguintes prazos: a) Nas transmisións inter vivos e na constitución de dereitos reais de goce, así como nas doazóns, dentro dos trinta días hábiles seguintes a aquel no que tivera lugar o feito impoñible. b) Nas transmisións mortis causa, dentro do prazo de seis meses a contar desde a data do falecemento do causante. Con anterioridade o vencemento deste prazo, o suxeito pasivo poderá instar a prorroga do mesmo por outro prazo de ata seis meses de duración, que se entenderá tacitamente concedido polo tempo concreto solicitado.2. A autoliquidación practicarase por calquera dos seguintes medios: a) No impreso que ao efecto facilitará a administración tributaria local que será subscrito polo suxeito pasivo ou polo seu representante legal. Debe acompañarse con ela fotocopia do DNI ou NIF, tarxeta de residencia, pasaporte ou CIF do suxeito pasivo e copia simple do documento notarial xudicial ou administrativo en que conste o acto, feito ou contrato que orixina a imposición. Tratándose da transmisións por causa de morte, ademais, o certificado de defunción do causante, e a declaración de herdeiros. b) A través da web municipal do Concello de Santiago de Compostela. Neste caso, a remisión da documentación a que se fai referencia no punto a) deberá presentarse no Concello no prazo de 15 días seguintes á presentación da autoliquidación na web. Disposición derradeira A presente Ordenanza foi aprobada de xeito provisorio polo Pleno da Corporación na sesión celebrada o día nove de novembro de dous mil quince. Contra o acordo de aprobación inicial non se presentaron reclamacións, polo que se entende elevado automáticamente a definitivo. Comezará a aplicarse a partir do primeiro de xaneiro do ano dous mil dezaseis, e aplicarase mentres non se acorde a súa derrogación ou modificación. III.5.- ORDENANZA 1.04: IMPOSTO SOBRE CONSTRUCCIONS, INSTALACIONS E OBRAS Artigo 1º. Fundamento e natureza No uso das facultades concedidas polos artigos 133.2 y 142 da Constitución e 106 de la Lei 7/85, de 2 de abril, reguladora de las bases do réxime local, e dos artigos 15.1 e 59.2 do texto refundido da Lei reguladora das facendas locais (TRLFL) aprobado polo Real Decreto Lexislativo 2/2004, de 5 de marzo, este Concello establece o Imposto sobre construcións, instalacións e obras, que se rexerá polo disposto no devandito TRLFL e pola presente Ordenanza fiscal. Artigo 2º. Feito impoñible. 2. A estes efectos enténdese por construción, instalación ou obra as seguintes: a) Construción de toda clase de edificacións e instalacións de nova planta. b) Derrubamentos. c) Obras que afecten ó interior ou exterior dos edificios. d) Aliñacións e rasantes. e) As de fontanería e da rede de sumidoiros. f) As que se realicen en cemiterios. g) Calquera outra construción, instalación ou obra que precise licenza de obra o urbanística; ou a presentación de declaración responsable ou comunicación previa.3. Quedan tamén incluídas no feito impoñible do imposto, as construcións, instalacións e obras que se realicen en cumprimento dunha orde de execución municipal ou aqueloutras que requiran a previa existencia dun acordo aprobatorio ou dunha concesión. Nestes supostos a licenza aludida no apartado 1, considerarase outorgada unha vez ditada a orde de execución, adoptado o acordo ou adxudicada a concesión polos órganos municipais competentes, con cumprimento da tramitación preceptiva, e legalmente notificado o acto administrativo ao interesado. Artigo 4º. Exencións Están exentas deste imposto as construcións, instalacións e obras das que sexa dono o Estado, as Comunidades Autónomas ou as Entidades Locais que, estando suxeitas ó mesmo, vaian ser directamente destinadas a estradas, ferrocarrís, portos, aeroportos, obras hidráulicas, saneamento de poboacións e das súas augas residuais, aínda que a súa xestión se leve a cabo por Organismos Autónomos, tanto se se trata de obras de inversión nova como de conservación. Artigo 8º. Bonificacións. 3. Establécese unha bonificación do 50% a favor das construcións, instalacións e obras de acondicionamento e adaptación necesarias para o acceso e habitabilidade das persoas con discapacidade.1.- Requisitos para as obras: a.- Entenderanse como construcións, instalacións e obras necesarias para o acceso e habitabilidade das persoas con discapacidade as destinadas a: 1.- reforma interior da vivenda para a adecuación á discapacidade de calquera persoa que resida ou vaia residir habitualmente na mesma; 2.- modificación de elementos comúns do edificio que sexan paso necesario entre a vivenda da persoa con discapacidade e a vía pública, tales como escaleiras, ascensores, corredores, portais ou calquera outro elemento arquitectónico; 3.- a aplicación de dispositivos electrónicos que sirvan para superar barreiras de comunicación sensorial ou de promoción da seguridade de calquera persoa con discapacidade que resida habitualmente nunha vivenda do edificio. b. Non se entenderan como construcións, instalacións e obras necesarias para o acceso e habitabilidade das persoas con discapacidade as que, calquera que sexa o seu destino, se realicen en inmobles que por prescrición normativa deban estar adaptados ou deban adaptarse obrigatoriamente.2.- Requisitos para as persoas a.- No inmoble no que se van a realizar as obras bonificadas deberá estar empadroada, e formando parte da unidade de convivencia, a persoa con discapacidade física ou sensorial a longo prazo. A estes efectos o empadroamento no inmoble deberá manterse, polo menos, desde a data de finalización das obras ata o remate do prazo para realizar a comprobación e/ou inspección fiscal correspondente. b.- Entenderase que teñen a condición de persoas con discapacidade as que teñan un grao de minusvalía igual ou superior ao 33 por cento. O grado de minusvalía deberá acreditarse mediante certificado do órgano competente da Xunta de Galicia.3.- Requisitos mixtos: A valoración da adecuación das obras de mellora do acceso e habitabilidade da persoa con discapacidade será realizada polo servizo municipal de benestar social. A valoración de que as obras teñen como destino ou finalidade favorecer as condicións de acceso e habitabilidade da persoa con discapacidade, e que as construcións, instalacións e obras necesarias non afectan a inmobles que por prescrición normativa deban estar adaptados ou deban adaptarse obrigatoriamente, será realizada polo servizo de licenzas e disciplina urbanística.4.- Para o goce da mesma, o suxeito pasivo deberá aportar, xunto coa solicitude de bonificación o certificado acreditativo da minusvalía que xustifica a realización das obras de acceso e habitabilidade.5.- A bonificación prevista neste apartado esixirá, con carácter específico, os informes do Servizo de Benestar Social e do Servizo de licenzas e disciplina.4.- Establécese unha bonificación do 90% a favor das construcións, instalacións ou obras nas que se incorporen sistemas de aproveitamento térmico ou eléctrico da enerxía solar para autoconsumo. A base impoñible que gozará do beneficio é o importe de execución material das partidas correspondentes á instalación dos sistemas de aproveitamento térmico ou eléctrico da enerxía solar para autoconsumo, deducido o importe das que son preceptivas de acordo coa normativa vixente 4.1.- Para o goce da mesma, o suxeito pasivo deberá aportar: a.- proxecto técnico asinado por técnico competente e visado polo colexio profesional correspondente, que acredite o cumprimento dos requisitos esixidos para gozar do beneficio, e que incluirá o orzamento de execución material no que se especificarán os custes detallados dos sistemas de aproveitamento térmico ou eléctrico da enerxía solar para autoconsumo b.- no suposto de que a construción, instalación ou obra non estea destinada exclusivamente á instalación dos sistemas de aproveitamento térmico ou eléctrico da enerxía solar para autoconsumo, deberá achegarse un estudo comparativo entre o orzamento de execución material da construción, instalación ou obra dos sistemas de aproveitamento térmico ou eléctrico da enerxía solar para autoconsumo que é preceptivo de acordo coa normativa vixente e o orzamento de execución material total da construción, instalación ou obra dos sistemas de aproveitamento térmico ou eléctrico da enerxía solar para autoconsumo c.- acreditación da concesión da licenza de obras, comunicación previa ou declaración responsable da obra e instalación dos sistemas de produción de enerxía d.- acreditación de que as instalacións para produción de calor inclúan colectores homologados pola administración competente 4.2.- para a concesión deste beneficio será necesario o informe do Servizo de Licenzas que acredite o cumprimento dos requisitos para o goce do mesmo, e o importe do orzamento de execución material das partidas correspondentes á instalación dos sistemas de aproveitamento térmico ou eléctrico da enerxía solar para autoconsumo, deducido o importe das que son preceptivas de acordo coa normativa vixente. Artigo 9. Normas de xestión. 5. Unha vez rematadas as construcións, instalacións ou obras, os suxeitos pasivos deberán ingresar a autoliquidación complementaria do imposto sobre construcións, instalacións e obras no caso de que o coste real e efectivo da obra sexa superior ao declarado. A autoliquidación ingresarase no prazo dun mes a contar desde a data de finalización das obras e xunto coa solicitude da licenza de primeira utilización ou ocupación se esta se presenta antes do cumprimento do citado prazo. Disposición derradeira A presente Ordenanza foi aprobada de xeito provisorio polo Pleno da Corporación na sesión celebrada o día nove de novembro de dous mil quince. Contra o acordo de aprobación inicial non se presentaron reclamacións, polo que se entende elevado automáticamente a definitivo. Comezará a aplicarse a partir do primeiro de xaneiro do ano dous mil dezaseis, e aplicarase mentres non se acorde a súa derrogación ou modificación. Santiago de Compostela, 22 de decembro de 2015 A CONCELLEIRA DELEGADA DE FACENDA Asdo.: María Rozas Pérez